Vision;

Vores grundtanke er, at ALLE har en værdi for samfundet og vores opgave er at virkeliggøre ”Fra hjemløs til Samfundsborger” med udgangspunkt i Kirkegaards ”kunsten at hjælpe”

 ”At man, når det i Sandhed skal lykkes en at føre et menneske hen til et bestemt Sted, først og fremmest må passe på at finde ham der, hvor han er og begynde der.

Dette er Hemmeligheden i al Hjælpekunst”

Vi arbejder på at etablere et 24/7 tilbud.

Et helhedstilbud som de hjemløse motiveres til at gøre brug af og hvor overnatningstilbuddet er opdelt i faser med en opdeling i botilbuddet;

**Housing First**

1. fase.

I denne del af botilbuddet begynder alle nye hjemløse. Tryghed, tillid og relationsarbejde vil være det primære i Housing First. Og i denne del af botilbuddet vil nogle bruge lang tid for at komme videre til næste fase. Dem der ikke ønsker at deltage i at skabe varige og blivende forandringer/forbedringer i deres liv, profiterer kun i dele af vores tilbud, nemlig en enkelt overnatning med mad, bad og tøjskift og skal forlade botilbuddet kl 9.00 om morgenen…denne del rummer 15-20 % af vores tilbud.

2. fase.

Dem der ønsker at deltage aktivt i at forandre deres liv, de 80%, bliver tilbudt et ophold af varierende længde (CTI) , hvor vi opstarter en afgrænset og målbar handleplan i samarbejde med den hjemløse, der skal danne baggrund for et afklaringsforløb.

Vi tilbyder ;

|  |  |  |
| --- | --- | --- |
| Lægehjælp | Psykologsamtaler | Misbrugsbehandling |
| Sygeplejersker | **Pædagoger** | **Netværksmøder** |
| Smertehåndtering | **Sprogkurser** | **Sagsbehandlermøde** |
| Medicinhåndtering | **Kompetenceløft** | **Viderevisitering** |
| God Mad | **Kontaktpersoner** | **Motion** |
|  |  |  |
|  |  |  |
|  |  |  |

Vi tilbyder en intensiv og tæt målopfølgning med udgangspunkt i at kun *handling skaber forvandling* og intet er umuligt før vi har afprøvet det.

Vi ønsker at skabe en alternativ jobformidling, hvor vi trækker på den hjemløses erfaringer og idéer og vores eget netværk og lokalsamfundet….vi tænker ud af boksen.

Vi har et Udgående Team, der rykker ud i samfundet og tilbyder ”on the spot” hjælp til den hjemløse, der befinder sig på steder de ikke må befinde sig og viderevisiterer dem til egnede krisecentre, hospitaler eller herberg.

Historik;

Vores baggrund er et vinterherberg, der tog sit udgangspunkt i almennyttigt boligselskab på Vesterbro, hvor beboerne aktivt tog del i at skabe rammerne for et natligt ophold for den hjemløse med aftensmad og morgenmad. Her havde vi oplevelser af, at de hjemløse meget hurtigt tog ejerskab i dette tilbud og deltog aktivt i at vedligeholde og forbedre de fysiske rammer. De deltog socialt og udviste stort overskud og indsigt i vores udfordringer som tilbudsgiver og egen livssituation

Vi har ikke haft en eneste klage over de hjemløse og de som var mest skeptiske ift herberget af beboerne fra foreningen endte med at komme med tøj og ting til de hjemløse. Vi fik skabt kontakt til et lokalt firma, der indvilligede i at deltage i en jobsamtale, hvor den hjemløse og vi deltog. Det udløste et varigt job og et markant skifte i livskvalitet for den hjemløse, som nu har fundet sig et sted at bo og fungerer på lige for med andre medborgere.  Det fik vores ambitioner til at vokse og vi indså, at der ligger et kæmpe ubrugt potentiale i de hjemløse, som samfundet og lokalsamfundet ikke for nuværende gør aktivt og struktureret brug af…..det vil vi ændre på.

Relationer

Vi har fået skabt nogle nyttige og brugbare relationer til nærmiljøet der bidrager aktivt i vores tilbud. Vi får gratis brød fra den lokale bager, vi får tøj fra nær og fjern, vi får henvendelser fra frivillige der ønsker at bidrage med tid og arbejdskraft. Vi er i stadig kontakt med andre tilbud til udsatte borgere og er i fuld gang med at udbygge denne kontakt til at blive et egentligt netværkssamarbejde. De hjemløse vi møder i vores dagligdag på bænke og i parker spørger alle interesseret ind til, hvornår vi starter op igen. Den hjemløse vi skaffede arbejde ønsker at bidrage aktivt i vores nye idé og skaber således grobund for et system, der føder sig selv med energi, vitalitet og visioner.

Samarbejdspartnere

Vi har samarbejdet med og forventer at samarbejde med; Settlementet, Mariakirken, Jesu Smaa Søstre, Apostelkirken, Nærpolitiet, Mændenes Hjem, Røde Kors Hillerødgade, Roskilde TEC, Jess Ejendomsservice, Oehlenschlægersgade Skole, Lennart Lajboschitz fra Tiger, Frelsens Hær, Gang i Gaden, Café Exit. Fødevarebanken, Kihosk hvor vi fik brød, Frederiksberg kommune, Projekt Udenfor, Rødovre jobcenter, Hjemløs til hjemløs, Projekt H15, Kompasset, Skolernes lejrskoler , Jysk, Københavns Kommune, hjemløseenheden, Statens Puljeordning, Preben Brandt, Erik Juul og Carsten Houtved

Støt Vendepunktets arbejde via Nordea Reg 2115 Kontonummer 0748 242 457